મુકેશ જોષીની આ પંક્તિનો એહસાસ વાચકોએ કર્યો હશે. પહેલે પાને મોટા ફોન્ટમાં સૈનિકોની હત્યાના સમાચાર વાંચીને એક આંખમાં આંસુ આવે ને બીજી આખમાં ક્રોધ. ક્યાં સુધી ચાલશે આવું? આ સવાલ બાર રાજ્યોમાં પથરાયેલા નક્સલવાદીઓના સંદર્ભે દાયકાઓથી ભોંકાતો રહ્યો છે. વિદ્રોહની આશકા લઈને જન્મેલી નક્સલવાદી ઝુંબેશ હવે વિકાર અને વિનાશનો દૈત્ય બની ચૂકી છે. સુરેન ઠાકર ‘મેહુલ’ કહે છે એમ હવે લડાઈ સામસામી નહીં, પણ આરપારની કક્ષાએ પહોંચે એ સમય ક્યારનો થઈ ગયો છે.